projecte-aina/catalan_government_crawling huggingface dataset:
L'empresa catalana SIARQ, especialitzada en la integració de l'energia solar en entorns urbans, ha desenvolupat un innovador fanal solar "intel·ligent", de zero emissions, amb un disseny pensat per allotjar aquells sensors de l'àmbit smart cities que millor s'adaptin a cada entorn urbà.
La firma de Barcelona presentarà aquest fanal intel·ligent (anomenat Solar HUB) a l'estand de la Generalitat al congrés Smart City Expo World Congress, que se celebra del 14 al 17 de novembre a Fira Gran Via de L'Hospitalet de Llobregat.
L'estand de la Generalitat acollirà en total 20 empreses i centres tecnològics catalans que hi mostraran els seus productes i serveis.
Per finançar aquest producte solar de nova generació, SIARQ ha comptat amb una inversió d'1 milió d'euros provinent de recursos propis i de fons competitius europeus.
L'empresa preveu un volum en negoci per al 2017 de prop de 500.000€, amb grans previsió de creixement.
SIARQ ha llençat aquest producte al mercat conjuntament amb un programa d'innovació oberta, anomenat Solar HUB Open Collaboration Program (SHOC), que funciona a través del treball conjunt entre administracions locals, empreses tecnològiques i ciutadans.
Així, a través de diversos tallers, els diferents agents poden decidir quines tecnologies o solucions es poden incorporar als fanals solars, en funció de les necessitats de cada municipi (sensors de monitorització del trànsit, la contaminació o el soroll, entre d'altres).
SIARQ té el suport de l'empresa de telecomunicacions Cellnex, que instal·larà el mes que ve dos SOLAR HUBs a la seva Smart Zone, situada al costat de la seu corporativa de la Zona Franca a Barcelona.
Mercè Rua, responsable del programa SHOC, creu que " les infraestructures de cada territori s'han de definir segons el context local ", i explica que l'objectiu del programa és " convidar a tot l'ecosistema a participar i col·laborar en el desenvolupament de les tecnologies smart cities " així com " explorar els nous serveis i economies que es poden desenvolupar sobre aquesta nova generació d'infraestructures-plataforma com el Solar HUB ".
La primera edició del programa SHOC es farà a Sant Cugat, que acollirà una prova pilot del projecte a principis de l'any vinent.
L'objectiu de SIARQ, fundada fa 15 anys i amb un equip de 10 treballadors, és expandir aquest programa a l'Estat espanyol i exportar-lo l'any vinent a Marroc, Colòmbia, Mèxic i França.
L'empresa té distribuïdors actualment a Mèxic i està en fase de negociació amb altres països europeus i del mercat americà.
Urbiotica es va fundar l'any 2008 i ofereix també solucions per a la reducció de la contaminació acústica de les ciutats.
L'empresa catalana Urbiotica ha tancat un acord de distribució per introduir el seu sistema intel·ligent de gestió d'aparcaments a 1.500 places del Canadà.
Urbiotica, especialitzada en solucions per a smart cities, ha desenvolupat un sistema de monitorització per a aparcaments, que funciona a través d'una aplicació i d'un sistema de sensors.
Per aquest projecte d'expansió internacional, Urbiotica ha comptat amb el suport d'ACCIÓ–l'agència de la Generalitat de Catalunya per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Montreal.
En aquest sentit, a finals de l'any 2017, l'empresa catalana va participar en una missió organitzada per ACCIÓ, en col·laboració amb AMEC, coincidint amb la celebració de la fira ITS World Congress a la capital del Quebec, on va conèixer el seu soci canadenc.
Aquest acord amb un proveïdor dedicat a la implementació de solucions tecnològiques per al sector dels transports permetrà a Urbiotica comercialitzar el seu sistema d'estacionament intel·ligent arreu del Canadà, on ja ha establert projectes a ciutats com Toronto i Montreal.
Aquest servei guia l'usuari, a través d'una app, de forma senzilla i ràpida a les places d'estacionament a l'aire lliure, on s'hi han instal·lat una sèrie de sensors que n'indiquen la disponibilitat en temps real, tot agilitzant el procés d'aparcament i reduint el temps de cerca.
Al mateix temps, el sistema d'Urbiotica " permet controlar de forma més eficient l'ús i el pagament dels estacionaments, evitant la congestió de la circulació i reduint la contaminació que se'n deriva ", tal com ho explica el Chief Commercial Officer de l'empresa, Marc Boher. "
La participació a la fira ITS ens va ajudar a identificar potencials distribuïdors i a introduir-nos al Canadà, on fins al moment no havíem aconseguit tancar cap acord ", destaca Boher.
A banda de les aplicacions destinades a l'usuari final, l'empresa també compta amb aplicacions pensades per facilitar la gestió dels aparcaments als seus propietaris, assegurant-se'n un us més eficient i facilitant-ne el pagament.
Aquesta solució es pot aplicar tant a les places disponibles al carrer, com en espais privats (com ara els pàrquings d'empreses).
Urbiotica està present en 25 països arreu del món, des de Turquia a l'Argentina, Alemanya, França o Costa Rica.
Amb seu a Barcelona, l'empresa es va fundar l'any 2008 i ofereix també solucions per a la reducció de la contaminació acústica de les ciutats.
L'empresa especialitzada en solucions per a smart cities ha introduït a les regions de Toronto i Montreal la seva solució, que funciona a través d'una app i de sensors situats a les places d'aparcament.
Les empreses són Bismart; BusUp; Doxa; Etecnic; Fama Systems; iquadrat; IREC; Mass Factory; Parkunload; Plataforma Civiciti; Sensing Control; Shotl; The Social Coin; Tinkerers; Ubiquat i Unlimited Eng; i els centres tecnològics CTTC, Eurecat, i2CAT i Leitat
La Generalitat de Catalunya, a través del Departament d'Empresa i Coneixement –des d'ACCIÓ, l'agència per a la competitivitat de l'empresa-, del Departament de Polítiques Digitals i Administració Pública i del Departament de Territori i Sostenibilitat, facilitarà la participació de 20 empreses i centres tecnològics catalans amb estand a l'Smart City Expo World Congress que se celebra entre demà i dijous al recinte de Fira de Barcelona a l'Hospitalet de Llobregat.
Les empreses són Bismart; BusUp; Doxa; Etecnic; Fama Systems; iquadrat; IREC; Mass Factory; Parkunload; Plataforma Civiciti; Sensing Control; Shotl; The Social Coin; Tinkerers; Ubiquat i Unlimited Eng; i els centres tecnològics CTTC, Eurecat, i2CAT i Leitat.
Tots ells estan inclosos al catàleg que ha editat la Generalitat, que també recull les empreses catalanes presents a l'estand de l'Ajuntament de Barcelona, així com les ubicades a l'estand de l'Àrea Metropolitana de Barcelona (AMB).
Durant el congrés, ACCIÓ –l'agència per la competitivitat de l'empresa depenent del Departament d'Empresa i Coneixement- organitza com a node a Catalunya de la xarxa Europe Enterprise Network ( EEN ) de la Comissió Europea un Brokerage Event.
Consisteix en l'organització d'entrevistes bilaterals de 20 minuts entre empreses/centres tecnològics catalans amb altres empreses o entitats de tot el món que assisteixen al congrés (també entre empreses estrangeres).
Són reunions pre-agendades abans de l'esdeveniment amb l'objectiu de facilitar que les empreses catalanes accedeixin a contactes internacionals, trobin possibles socis per desenvolupar projectes innovadors i arribin a acords de cooperació internacional.
Per a l'edició d'aquest 2018 s'han agendat més de 1.300 reunions amb la participació de 400 empreses provinents de 37 països, un 20% de les quals seran catalanes.
L'SCEWC és la fira i congrés més important del sector de les smart cities a escala internacional, on els sectors públic i privat es reuneixen per presentar i discutir les millors idees i solucions per a les ciutats intel·ligents.
Des del seu inici, l'any 2011, l'SCEWC ha experimentat un gran creixement, fins arribar als més de 844 expositors i més de 700 ciutats participants de més de 120 països d'aquest 2018, en què està prevista l'assistència de més de 20.000 visitants.
L'SCEWC ha experimentat un gran creixement, fins arribar als més de 844 expositors i més de 700 ciutats participants de més de 120 països d'aquest 2018, en què està prevista l'assistència de més de 20.000 visitants.
Universal Robots fabrica robots lleugers, segurs, col·laboratius i fàcils de programar i en té més de 4.000 instal·lats a tot el món.
• Universal Robots fabrica robots lleugers, segurs, col·laboratius i fàcils de programar i en té més de 4.000 instal·lats a tot el món.
• En l'apertura de la filial del sud d'Europa, l'empresa danesa ha comptat amb el suport de l'àrea d'atracció d'inversions estrangeres d'ACCIÓ.
• A més d'Odense i Barcelona, Universal robots compta amb oficines a Nova York, Xangai i Singapur.
L'empresa danesa fabricant de robots destinats a les pimes Universal Robots dóna servei comercial i tècnic als països del sud d'Europa des de la seva filial de Barcelona.
L'àrea que es cobreix des de la capital catalana és la tercera amb més volum de negoci per darrera del mercats nord-americà i el que cobreix Alemanya, Àustria i Suïssa.
Universal Robots produeix robots lleugers, segurs i fàcils de programar que poden interactuar amb persones en un espai de treball compartit.
Aquesta maquinària obre la possibilitat d'automatitzar processos cosa que no era possible fer amb robots convencionals que requereixen més espai i estar separats dels treballadors per motius de seguretat.
Actualment, Universal Robots compta amb més de 4.000 màquines instal·lades a fàbriques de tot el món.
En l'obertura de la filial del sud d'Europa a Barcelona, Universal Robots ha comptat amb el suport de l'àrea d'atracció d'inversions estrangeres d'ACCIÓ.
"es dóna servei tècnic i comercial a França, Itàlia i Portugal seguint l'estratègia global marcada per Universal Robots d'estar més a prop dels nostres distribuïdors i clients finals".
Pape detalla que l'empresa danesa ha optat per la capital catalana per "la seva excel·lent ubicació geogràfica, pel seu teixit industrial i per l'alta concentració d'empreses del sector de l'automatització".
A més de la seu a Odense i la filial de Barcelona, Universal robots compta també amb oficines comercials a Nova York, Xangai i Singapur.
El 2014, la facturació del grup va augmentar prop d'un 60% assolint els 28,5 milions d'euros.
Aquest 2015, Universal Robots preveu doblar les vendes de l'any passat.
Entre les empreses que treballen amb els robots de l'empresa danesa, hi ha KH7 i el fabricant de maletes per a motos Shad.
L'empresa danesa fabricant de robots per a la pime Universal Robots dóna servei als països del sud d'Europa des de la filial de Barcelona
L'obertura ha comptat amb el suport de la Generalitat de Catalunya a través de Catalonia Trade & Investment, l'àrea d'atracció d'inversions estrangeres d'ACCIÓ
L'editorial suïssa d'articles científics d'àmbit internacional MDPI (Multidisciplinary Digital Publishing Institute) ha completat el procés d'obertura d'una seu a Barcelona, fet que ha suposat la creació de 30 llocs de treball.
L'empresa -que ha comptat amb el suport de la Generalitat de Catalunya a través de Catalonia Trade & Investment, l'àrea d'atracció d'inversions estrangeres d'ACCIÓ-, preveu arribar a duplicar la plantilla aquest mateix 2017.
Amb més de 4 milions de visites mensuals, MDPI ha desenvolupat una plataforma digital d'accés lliure que permet a investigadors de tot el món publicar els seus articles científics –revisats, maquetats i editats per l'empresa-, ja sigui a través d'internet o mitjançant 172 revistes.
Des de la seva fundació, l'any 1996, més de 216.400 autors de tot el món han publicat els seus textos científics, entre els quals hi ha vuit col·laboradors guardonats amb Premis Nobel.
Segons la gerent editorial de l'empresa a Catalunya, Ada Repiso, " vam triar obrir aquesta seu a Barcelona per la seva qualitat científica i la gran quantitat de centres de recerca ".
Actualment l'editorial compta amb 454 treballadors a tot el món i oficines a Basilea (Suïssa), la Xina i Belgrad.
Repiso subratlla que " ens trobem en un procés de creixement exponencial " amb la previsió de duplicar aquest 2017 el nombre de publicacions.
L'any passat es van publicar 23.500 articles científics, un 35% més que l'any anterior, amb forta presència d'investigadors catalans: " de les publicacions que realitzem, 480 articles científics són d'autors catalans, que principalment provenen de Barcelona i Girona ", destaca.
L'editorial científica suïssa MDPI obre una seu a Barcelona i crea 30 llocs de treball
A les portes d'una nova edició del MWC, si hi ha un concepte que hem de tenir clar és el de connectivitat.
Els anys on parlàvem de telèfons o teníem interès a conèixer els nous smartphones han quedat desfasats.
De fet, l'eslògan d'enguany ja és un avís a navegants: Intelligent Connectivity.
Però com hi encaixarem les persones?
A continuació destaquem les 5 idees per connectar-se al MWC 2019.
La connectivitat serà l'estrella d'aquest MWC.
Ho podem connectar tot...però la gran batalla en qualsevol indústria sempre és comercial.
I en aquest context la disputa entre marques segurament evitarà la plena connexió entre dispositius i aplicacions.
Difícilment deixaran d'haver-hi diverses plataformes.
S'entendran algun dia Siri i Alexa?
El mercat coreà dels videojocs ocupa el quart lloc en valor en el mercat mundial.
Sobretot en els jocs per a mòbil, registra la segona posició mundial en despesa per capita.
El mercat es divideix en dos sectors extrems, com a principals jugadors i com nínxol de mercat.
Tenint en compte l'elevada demanda dels clients coreans, així com les característiques del sector, hi hauria més oportunitats per als jocs indie, amb personalitats diferenciades.
divendres, 21 de febrer del 2020
En aquesta sessió informativa amb els experts de les Oficines Exteriors d'ACCIÓ Accra i Nairobi, coneixeràs les perspectives econòmiques d'Àfrica per a l'any 2020 i podràs consultar i aclarir els teus dubtes sobre els projectes a desenvolupar en 4 dels principals mercats d'Àfrica Occidental i Oriental: Ghana, Nigèria, Kenya i Etiòpia.
Aquest taller està inclòs dins del programa dels International Business Days - Focus Àsia-Àfrica d'ACCIÓ, que tindran lloc del 17 al 21 de febrer a Barcelona, Girona, Lleida i Tarragona.
A través de tallers i entrevistes amb experts, els International Business Days són una oportunitat perquè aprofundeixis en el coneixement dels mercats d'arreu del món i estudiïs la possibilitat d'introduir-hi el teu negoci.
Conèixer en profunditat els mercats d'Àfrica Occidental i Oriental.
Una empresa que vulgui fer negocis a l'Àfrica.
Introducció a 4 de les principals economies africanes
Del 2 al 4 de juny tindrà lloc la missió inversa per al sector químic a Barcelona, en el marc de la fira EXPOQUIMIA.
Enguany són cinc els països que hi participen: Marroc, Rússia, França, Mèxic, Turquia i la Xina.
L'objectiu de la missió és connectar a les empreses catalanes del sector químic amb potencials compradors internacionals per fer negoci i aconseguir col·laboracions comercials.
En aquesta sessió informativa coneixeràs les oportunitats que t'ofereixen cadascun d'aquests sis països i el funcionament de la missió, el calendari i altres detalls pràctics d'interès.
Aquesta sessió està inclosa dins del programa dels International Business Days - Focus Àfrica & Àsia d'ACCIÓ, que tindran lloc del 17 al 21 de febrer a Barcelona, Girona, Tarragona i Lleida.
A través de tallers i entrevistes amb experts, els International Business Days són una oportunitat perquè aprofundeixis en el coneixement dels mercats d'arreu del món i estudiïs la possibilitat d'introduir-hi el teu negoci.
Conèixer les oportunitats per a l'expansió internacional d'empreses del sector químic.
Una empresa catalana de productes químics intermedis o ingredients en tots els camps d'aplicació.
La Federació Empresarial Catalana del sector químic
Presentació de la missió inversa del sector químic
Equip d'Internacionalització d'ACCIÓ
Oportunitats en el sector químic en els diferents països convidats: Marroc, França, Rússia, Mèxic i Turquia i la Xina
Nova edició del Simposi sobre Àfrica de la Cambra de Tarragona, amb la col·laboració d'ACCIÓ.
Una trobada que reunirà a exportadors vinguts d'arreu de l'Estat, interessats a conèixer o bé ampliar les seves accions comercials en aquell continent.
Enguany el país convidat serà Etiòpia.
Coneixeràs la realitat del continent de la mà dels directors de les oficines d'ACCIÓ a Nairobi i a Casablanca, i amb el cònsol honorari d'Etiòpia a Madrid.
Aquest taller està inclòs dins del programa dels International Business Days - Focus Àsia-Àfrica d'ACCIÓ, que tindran lloc del 17 al 21 de febrer a Barcelona, Girona, Lleida i Tarragona.
A través de tallers i entrevistes amb experts, els International Business Days són una oportunitat perquè aprofundeixis en el coneixement dels mercats d'arreu del món i estudiïs la possibilitat d'introduir-hi el teu negoci.
Apropar les oportunitats de negoci actuals dels mercats d'Àfrica a les empreses catalanes per impulsar els seus acords comercials amb altres mercats d'arreu del món.
dimecres, 19 de febrer del 2020
ACCIÓ et convida a conèixer les oportunitats de col·laboració per a les empreses del sector salut a la Xina.
El país asiàtic necessita el suport d'empreses per avançar tecnològicament, incrementar el seu know-how i donar formació al capital humà amb la finalitat d'assolir els objectius d'innovació i progrés científic.
El govern xinès continuarà donant suport al desenvolupament d'empreses del sector salut mitjançant ajuts públics i mesures que facilitin la creació d'un clima d'inversió més favorable a l'entrada de coneixement i capital estranger.
La sessió estarà dirigida per Taowen Xue, directora de l' oficina exterior de Catalunya a Xangai.
Aquest taller està inclòs dins del programa dels International Business Days – Focus Àfrica & Àsia d'ACCIÓ, que tindran lloc del 17 al 21 de febrer.
A través de taller i entrevistes amb experts, els International Business Days són una oportunitat perquè aprofundeixis en el coneixement dels mercats d'arreu del món i estudiïs la possibilitat d'introduir-hi el teu negoci.
Conèixer les oportunitats que la Xina ofereix per a la teva empresa en el sector de la salut i aprendre els aspectes clau per entrar en aquest mercat de manera exitosa.
Una empresa, una sartup o un centre tecnològic del sector salut.
Si estàs pensant a internacionalitzar-te al mercat txec o eslovac, en aquesta sessió coneixeràs més d'aquest mercat de mà d'en Michal Chabasiewicz, director de l'oficina d'ACCIÓ a Varsòvia i amb l'empresa UNEX, que ja està treballant a la República Txeca.
La República Txeca, en constant creixement i actualment una de les economies més desenvolupades i estables d'Europa Central i de l'Est, presenta com a sectors més rellevants la indústria de l'automòbil, la nanotecnologia, el tractament d'aigües, la construcció d'avions, radars i altres.
Té una de les majors concentracions de producció, disseny i desenvolupament automotriu en el món: VW (Škoda), TPCA i Hyundai, tenen les seves plantes a Txèquia.
A més, per a les empreses implantades, la República Txeca ofereix un desenvolupat sistema de fons europeus i una gestió eficaç de recursos per a R+D i deduccions fiscals per despeses en R+D.
Aquest taller està inclòs dins del programa dels International Business Days - Focus Europa d'ACCIÓ, que tindran lloc del 23 al 27 de març.
Conèixer les claus per entrar amb èxit a la República Txeca i Eslovàquia.
Una empresa interessada a implantar-te o ampliar la xarxa comercial a la República Txeca o Eslovàquia.
Vine a aquesta sessió i t 'informaràs de la missió a Romania i de les vies d'accés a les oportunitats de negoci del cient públic del país.
Coneixeràs els sectors i actors amb més potencial de fer negoci a Romania en relació amb el client públic i des de la perspectiva de les empreses catalanes.
També analitzarem l'estratègia i les vies d'accés a les oportunitats de negoci en la compra pública del país.
També t'informaràs dels detalls de la missió de contractació pública a Romania prevista per al mes de juny.
Romania és el principal mercat -després del Polonès- dels països amb règims comunistes altament intervencionistes en l'economia.
Tots ells han tingut dificultats per redreçar les seves economies cap a una economia de mercat i les administracions tenen encara una assignatura pendent quant a la seva capacitat executiva i la seva transparència.
No obstant això, amb l'adequat enfocament i estratègia, l'empresa catalana té molt potencial per accedir al client públic del país, ja que segueix tenint una alta necessitat de modernitzar-se.
D'entre les prioritats al país hi ha la millora de la infraestructura de transport i connectivitat amb els mercats internacionals, així com una transformació cap a una economia de baixes emissions, incloent-hi millores en eficiència energètica, i adaptació al canvi climàtic.
La sessió serà conduïda per la consultora d'ACCIÓ a Bucarest, coordinada des de l' Oficina Exterior de Catalunya a Zagreb.
S'obre el 2017 per facilitar l'accés de les empreses catalanes als països de la zona dels Balcans, uns mercats en evolució i per als que és especialment important entrar-hi amb una oficina com la d'ACCIÓ, que coneix el terreny de primera mà.
Aquest taller està inclòs dins del programa dels International Business Days - Focus Europa d'ACCIÓ, que tindran lloc del 23 al 27 de març.
Una empresa, consultora o enginyeria de medi ambient, energia, canvi climàtic, transport, mobilitat o obra civil.
Presentació dels serveis de l'Oficina Tècnica CPI d'ACCIÓ.
Perspectives dels mercats multilaterals
Oportunitats de contractació pública a Romania
Característiques de la missió a Romania
En aquesta sessió, Mar Pérez, directora de l'Oficina Exterior de Catalunya a Tel Aviv, ens explicarà de primera mà com a crescut aquest mercat i les oportunitats que ofereix en el camp de la indústria 4.0.
Israel ha esdevingut en els darrers anys un pol d'innovació de primer ordre tant, en l'àmbit europeu com mundialment, situant el seu ecosistema entre els 5 primers del món.
Només en indústria 4.0, acumula més de 200 startups proveïdores de noves tecnologies relacionades amb els camps de blockchain, intel·ligència artificial, anàlisi predictiu i ciberseguretat.
Donar a conèixer les oportunitats en el camp de la indústria 4.0
Una mitjana o gran empresa interessada en el sector d'indústria 4.0.
El sud-est europeu és una regió amb oportunitats en l'àmbit de la contractació pública en infraestructures, sobretot ferrocarrils i carreteres; així com en medi ambient amb depuradores i canalització.
Països com Romania, Sèrbia o Hongria poden ser un bon lloc d'aterratge per a les empreses catalanes capaces de satisfer les necessitats d'aquests països, també en equipament turístic o d'hostaleria.
En la zona més interior, on hi ha més presència agrícola detectem bones oportunitats per a l'empresa catalana en eines i equipaments, llavors o fertilitzants.
La zona del sud-est europeu s'està convertint en un focus d'atracció d'inversions per la seva posició estratègica i per la possibilitat de trobar factors de treball i energia més assequibles i per tenir una posició propera a mercats de major renda.
Està molt ben comunicada i en alguns països hi ha uns paquets d'ajudes que són interessants, per a l'empresa catalana que estigui plantejant-se implantar-se a la zona.
D'altra banda, hi ha l'oportunitat que brinden alguns països que encara no formen part de la Unió Europea, però que tenen tractats amb tercers països, com el cas de Sèrbia amb Rússia, Kazakhstan o Bielorússia.
És una circumstància que estan aprofitant moltes empreses de la UE per establir una estructura productiva i poder arribar a aquests països tercers.
La important dotació de fons de la Unió Europea en aquesta àrea són un dels principals reclams per abordar els processos de compra pública als Balcans i al sud-est europeu en general.
Des de l'Oficina Exterior de Catalunya a Zagreb i la Cambra de Comerç de Girona, us podem ajudar a introduir-vos en mercats tan atractius com el croat, romanès, hongarès i serbi, entre d'altres.
Donar a conèixer les oportunitats de negoci i reptes actuals del mercat que conformen els Balcans.
Una empresa catalana interessada a conèixer les oportunitats de negoci existents al sud-est europeu.
Ferran Rodero, delegat d'ACCIÓ a Girona
Oportunitats i reptes comercials als Balcans
Torn obert de preguntes i cloenda